ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
العالمين انك حميد مجيد قال الامام البخاري رحمه الله في كتاب الرقاق من صحيحه قال باب بالامل وطوله وقول الله تعالى فمن زحزح عن النار وادخل الجنة فقد فاز وما الحياة الدنيا الا متاع الغرور
وقوله ذرهم يأكلوا ويتمتعوا ويلههم الامل فسوف يعلمون قال البخاري بمزحه يعني بمباعده وقال علي ارتحلت الدنيا مدبرة وارتحلت الاخرة مقبلة ولكل واحدة منهما بنون فكونوا من ابناء الاخرة ولا تكونوا من ابناء الدنيا
فان اليوم عمل ولا حساب وغدا حساب ولا عمل حدثنا صدقة ابن الفضل اخبرنا يحيى بن سعيد عن سفيان قال حدثني ابي عن منذر عن ربيع بن خثيم عن عبدالله
يعني ابن مسعود رضي الله عنه قال خط النبي صلى الله عليه واله وسلم خطا مربعا وخط خطا في الوسط خارجا منه وخط خططا صغارا الى هذا الذي في الوسط من جانبه الذي في الوسط
وقال هذا الانسان وهذا اجله محيط به او قد احاط به وهذا الذي هو خارج امله وهذه الخطط الصغار الاعراض فان اخطأه هذا نهشه هذا وان اخطأه هذا نهشه هزا
اه وقد ذكرنا قبل ذلك اكثر محاور اكثر محاور شرح هذا الحديث وذكرنا اننا سنمر في عدة محاور في شرح كل حديث يمر بنا في هذا الكتاب المبارك من الترجمة وصحتها
ثم آآ علاقة الترجمة بالحديث وبعدين نقرأ الاسناد والمتن قراءة صحيحة ثم نترجم لرجال الاسناد فان كان احد رجال الاسناد من الائمة الذين يؤتى بهم تكلمنا عن شيء من حياتهم
ونقلنا نكاتا تربوية ايضا من كلامهم ومن افعالهم ومن خلال اه الاسناد بنشرح بعض علوم الحديث كلما تيسر شيء من هذا وبعدين ننظر هل الامام البخاري روى هذا الحديث في مواضع اخرى من صحيحه
وفرقها في اي كتب من الصحيح ونعطي بعض يعني اه آآ كلام حول ترجمة الامام البخاري لهذا الحديث. ثم نذكر من خرج هذا الحديث من كتب آآ السنة الاخرى ونعتني بصحيح مسلم على وجه
التحديد ليه لسياق صحيح مسلم وطريقة ترتيبه ثم انه يسوق الاسانيد كلها في موضع واحد مما يجعل الثقة السريعة تحصل ضبوط هذا الاسناد واذا كان في كتب السنة الاخرى زيادة
ليست في صحيح البخاري تتعلق بتوضيح آآ معنا او تنفرد بتأسيس معنى برضو نذكره غالبا ثم في النهاية نذكر فوائد الحديث ما يؤخذ من كلام النبي صلى الله عليه وسلم
من الفوائد سيان كانت في الاحكام او كانت في التفسير او الادب الى اخره. يعني نحاول بقدر المستطاع ان يعني نحشد الفوائد من هذا الحديث حشدا اه تقريبا يعني آآ يعني آآ
استنفذنا اغراضنا من معظم هذه المحاور بقي آآ محوران او ثلاثة آآ المحور الاول هل الامام البخاري رحمه الله اخرى كرر هذا الحديث في موضع اخر من صحيحه الجواب لا
هذا هو الموضع الوحيد الذي ذكر البخاري رحمه الله في هذا الحديث آآ المحور التاني هل لهذا الحديث شواهد طبعا آآ الشاهد عندنا في علم الحديث يقول لك المتابعات والشواهد. انا مش هقلبها حديس برضو. يعني انا
ده حاجة على المشي كده بس عشان في ناس بتقلق مع ان الحلقة قبل الماضية التي تكلمت فيها في علوم الحديث محضا سبحان الله لاقت قبولا واسعا ما توقعته ابدا يعني
الحمد لله لكن على اي حال يعني لن نتكلم في الحديث كثيرا لكن ايه نوضح الفرق بين المتابعات والشواهد ساعات واحد يقول لك دي متابعات وساعات يقول لك شواهد الفرق بينهما
ان المتابعات تكون في الاسناد اما الشواهد فتكون في المتن وفيه بعض العلماء قد يضع هذه الكلمة مكان تلك يعني ممكن يأتي على الشاهد ويخليه متابع او يأتي على المتابع ويخليه شاهد
لكن الذي استقر عند يعني علماء الحديث ان المتابعات تطلق على الشواهد على على في الاسانيد يعني مسلا ازا آآ قلنا مسلا ان هناك حديث مثلا يرويه الزهري عن انس
باسر الاسناد عشان يحصل لك تصور وما تحتاجش انك تكتبه يعني الزهري عن انس اللي بيروي عن الزهري ممكن يكونوا مجموعة من اصحاب الزهري ممكن يكون مالك ممكن يكون معمر سفيان بن عيينة يونس ابن يزيد الايلي عقيل ابن خالد شعيب ابن ابي حمزة الليث ابن
تعب محمد ابن عبدالرحمن ابن ابي زئب آآ آآ جماعة يعني آآ نعمان بن راشد صالح بن ابي الاخضر سفيان بن حسين اللي هم ايه؟ اللي هم الطبقات التي تروي عن
الزهري فالزهري عن انس ده اسناد اذا رواه ما لك عن الزهري عن انس ومعمر عن الزهري عن انس شعيب عن الزهري عن انس فالزهري هو الراوي المشترك الاولاني. يبقى مالك تابع معمر ومعرض تابع مالك وشعيب بيتابع يعني اذا
الراوي المشترك اذا تكرر الاسناد تفرع الاسناد من تحته التفريعات دي كلها احنا بنسميها متابعة يبقى اذا المتابعات تكون في الاسانيد اما الشواهد تكون في المتون يقول لك لهذا الحديث شاهد
من حديث ابي هريرة مسلا يقصد المتن وهو ده اللي الترمذي رحمه الله في سننه بعد ما بيروي الحديث بسنده يقول وفي الباب عن فلان وفلان وفلان كلمة في الباب الباب دي اللي هو ايه؟ اللي هي الشواهد يعني
اي ان مسلا لو ان الترمذي روى آآ حديثا او زي اول حديث في سنن الترمذي لا يقبل الله صلاة صلاة بغير طهور حديث ابن عمر يقول لك وفي الباب عن ابي هريرة مثلا وعن ابن مسعود يعني هتلاقي برضو الاسانيد دي او الاحاديث دي كلها تتكلم في انه لا صلاة بغير طاعة
فالحديث اللي احنا ذكرناه الان حديس الامام البخاري رحمه الله هل هناك صحابة اخرون رووا هذا المعنى وعشان بس ابين لك برضو عشان ما ما طولتش عليك الامر مش معنى شاهد يعني لازم يبقى موافق مية في المية
بنفس الالفاز لأ انما يقصد المعنى قد يكون المعنى ده في حكاية بعيدة خالص عن عن مسألة الخط قد تكون بعيدة يعني الكلام ده قد يرد في وسط حكاية فيقوم الامام يقول وفي الباب عن فلان
او انا الو من الشواهد حديث فلان اقصد الجزء الذي ورد في هذا الحديث الطويل يخص هذا المعنى الذي اشرحه انا يعني مش لازم كلمة وفي الباب لابد ان يتطابق لفظا
لأ القصد المعنى يعني حديث انما الاعمال بالنيات وانما لكل امرئ ما نوى هذا الحديث كما اجمع عليه علماء الحديث لم يصح الا عن عمر بن الخطاب رضي الله عنه فقط لا غير ما فيش غيره
هتلاقي الترمزي مسلا يعني يقول لك وفي الباب عن ابي سعيد الخضري وانما الاعمال بالنيات برضو. هتلاقي احاديس ابو سعيد منكر عند علماء الحديث لكن هيقول لك وعن ابي امامة وعن ابن عمر وعن ابي هريرة تيجي تدور في الاحاديس دي ما تلاقيش انما الاعمال بالنيات
انما تلاقي ان في عمل بنية خلاص؟ يعني مسلا يقول لك ايه؟ من نوى عقالا فله ما نوى. اهو ده داخل في الموضوع يعني ازا وفي الباب عن فلان مش لازم يأتي الحديث بلفظه
عشان بس فيه ناس ممكن تغلط او فيه ناس تتصور ان الترمذي يعني ليس دقيقا في المسألة دي لأ المقصود المعنى العام قد يوافق الشاهد حديث الباب بلفظه وقد يوافقه بقريب من لفظه
وقد يوافقه بمعناه فحديث ابن مسعود رضي الله عنه الذي آآ قرأناه في صحيح البخاري رحمه الله هل له شواهد؟ اي نعم له شواهد الشاهد الاول عن انس رضي الله عنه وده حيجي في الحديث اللي بعد ده في البخاري
يعني البخاري رحمه الله روى في هذا الباب حديثين حديث ابن مسعود وحديث انس رضي الله عنه لما ياتي حديس انس هنتكلم عنه ان شاء الله وآآ رواه ايضا روى هذا المعنى
ابو سعيد الخدري رضي الله عنه وده في مسند الامام احمد بسند قوي وهناك حديث شاهد ثالث وهو اه عبدالله بن الشخير رضي الله عنه وهو في سنن الترمذي لفظ حديث ابي سعيد الخضري رضي الله عنه
آآ قال ان النبي صلى الله عليه وسلم غرز بين يديه غرزا. يعني ايه جاب خشبة او رمح وغرزه في الارض ثم بجانبه غرز غرزا اخر رمحا اخر او خشبة
ثم غرز خشبة ثالثة يبقى انا عندي تلات خشبات. النبي عليه الصلاة والسلام ايه غرزها في الارض. ده الرمح الاول او الخشبة الاولى. وده التانية ودي التالتة فقال عليه الصلاة والسلام
هذا الانسان الاولاني ده الغرز الاول ده البني ادم قال هل تدرون ما هذا الاول؟ اول ما عمل المسألة دي قال للصحابة هل تدرون ما هذا؟ قالوا الله ورسوله اعلم. قال هذا الانسان
وهذا امله خلي بالك يعني هي ايه؟ ادي خشبة ها وادي التانية وادي التالتة. ادي البني ادم اهو امله فين بقى؟ امله الخشبة التالتة بينهم الاتنين الاجل خلاص فالنبي عليه الصلاة والسلام يقول هذا الانسان هنا
وهذا امله وهذا امله يتعاطاه يختلجه دون ذلك يختلجوه يعني يأخذه يعني الامل بتاعه بعيد اوي طويل اوي لكن اجله اقرب ايه؟ من امله. بينما هذا الانسان يريد ان يتعاطى
هذا الامل البعيد اذا اجله اقرب اليه من امله وانت طبعا زي ما انتم شايفين الحديس تقريبا يكاد يكون موافق لحديث عبدالله بن مسعود رضي الله عنه الحديث الثالث او الشاهد الثالث. يبقى عندنا في المعنى ده
اربعة احاديث. الحديث الاولاني بالحديث ابن مسعود والحديث الباب اللي احنا بنشرحه الحديث التاني حديث انس اللي البخاري لسه هيذكره ان شاء الله بعد راحوا بعد زلك الحديث التالت رواه الامام احمد
بمسنده بسند قوي كما قلت الشاهد الرابع او الحديس الرابع وده كل ما ورد في الباب في على حسب بحثي يعني هو حديس عبدالله بن الشخير وهذا الحديث آآ الامام الترمذي اخرجه في سننه
وحسنه يقول رسول الله صلى الله عليه وسلم فيه مثل ابن ادم والى جنبه تسع وتسعون منية ان اخطأته المنايا وقع في الهرم حتى يموت اه اخطأت في المنيا. واحد ساعات يوصل مني مسلا سنه تمانين تسعين سنة
وبطل كويسة وبيلعب رياضة الصبح وبيجري ويتحرك ويعمل والكلام ده اخطأته المنايا بمعنى ايه؟ لم يمرض واذا مرض مرضا بيبقى مرض خفيف وخلاص ويقوم منها ويواصل حياته يبقى المرض او الامر الذي لا حيلة معه ابدا
الا وهو الهرم ان يرد الى ارذل العمر ثم ماذا قال الموت ما فيش يعني مهما طال عمره لابد ان يبد عارفين زي حديث ابي سعيد حديث ابي هريرة في الصحيحين
ان النبي صلى الله عليه وسلم قال ارسل الله عز وجل ملك الموت الى موسى عليه السلام موسى عليه السلام جالس في الدار وهو جالس في الدار بات مقفول والباب مقفول لقى واحد جوة الدار
بيقول له اجب ربك. اجب ربك يعني ايه ؟ اديني روحك يعني. هيقتله فصك موسى عينيه عليه السلام. يعني فقع له عينيه الاتنين فصعد ملك الموت الى ربه عز وجل
وقال انك ارسلتني الى عبد لا يريد الموت فرد الله عز وجل عليه عينيه ثم قال له انزل لعبدي فقل له الحياة تريد انت عملت كده عشان تعيش يعني ايه ده
فان كنت تريد الحياة تضع يدك على متن ثور عجل كده مشي ايديك عليه على ضهره او على جلده فلك بكل شعرة مستها يداك سنة. تعيشها بصور بقى عجل بقى لما لما لما الشعر بتاعه لما تحب تعد الشعر اللي في جلده هيطلع قد ايه يعني
هيطلع مئات الالوف  كل شعرة يدك تمسها لك سنة تعيشها قال موسى اي ربي ثم ماذا ادي العمر الطويل ده. قال الموت قال فالان والانسان اذا لم يمرض او نجا من الاعراض
طبعا ما فيش الا مصيدة الاخيرة التي لابد ان يقع فيها كل انسان الا وهي الموت. نسأل الله عز وجل ان يقبضنا على ما يحب فالرسول عليه الصلاة والسلام يقول مثلت
لابن ادم المنايا تسع وتسعون منية يعني ممكن يطب في المرض ويقولوا حيموت وخلاص اوصي بقى وبتاع والكلام دهوت وعيطوا عليه وخلاص والراجل يبقى فعلا خلاص هيموت مية في المية. والناس كلها قالت ميت ميت وبعدين فجأة
يحيه الله سبحانه وتعالى ويعيش بعد ذلك عدة سنوات يعني انا اعرف رجلا الطبيب اللي كان بيعالجه قال يا جماعة كان عنده مرض خبيث اعاذنا الله واياكم وعافانا الله واياكم ورفع الله عن كل مبتلى
قال ده الراجل ده يعني عمره فيه تلت اربع شهور وآآ سلاما اتوكل يعني الرجل ده فعلا اختفى عن الطبيب وراح مكة وشرب زمزم وحاجات زي كده والمؤمن وربنا سبحانه وتعالى رفع العلة عنه
بعد حوالي ست سنوات المريض ده قال لك اما اروح اشوف الطبيب ده لما دخل عليه يشوفه الطبيب عارفه طبعا لانه تردد عليه فترات طويلة اول ما شافه اسقط في يده. ايه ده
فهو بيمزح المريض بيقول له يا دكتور فكرتك مت بقى لي مدة لا شفتك ولا سمعت صوتك ولا فكرتك موت قال له انت لسه عايش قال ايه؟ قال له زي الفل اهو
الحمد لله رحت عملت عمرة وفي عمرة وشربت زمزم وبتاع اهو ده مسلا ايه؟ وقال لهم يا جماعة خدوا اكلوه اللي هو عايزه بقى ياكل بقى اللي نفسه فيه وبتاع والكلام ده خلاص هي ايه شهر وبتاع ولا الكلام ده وايه وسيموت الرجل
اهو وكم من سقيم عاش حيا من الدهر فانا عايز اقول تسعة وتسعين منية كلمة منية يعني ايه من المنايا من الموت يعني كل عرض يرد على هذا الانسان تبقى بموتة يعني. ومع زلك يحيه الله سبحانه وتعالى. اذا افلت من هذه المنايا كلها او الامراض التي
تؤدي الى المنايا كلها في عرف الطب يعني بقي الهرم هرم اللي هو ان يرد الى ارزل العمر ثم يموت آآ نفهم من من من هذا ان امل الانسان اطول من عمره
حديث ابن مسعود اللي النبي عليه الصلاة والسلام قاله احنا هنمثله يعني هوريه لكم على على الرسم اهوت علشان تعرف المسألة جت ازاي لكن الرسول عليه الصلاة والسلام كما ترون في حديث ابن مسعود
وكما ترون في حديث آآ ابي سعيد يمثل للصحابة الحلقة اللي فاتت وانا بكلمكم عن آآ يعني كانت حلقة خاصة عن الدعوة وفقه الدعوة وهذا الكلام كنت بقول لكم ان الكلام اذا كان له مقتضى
يدخل القلب على طول ما لوش مقتضى بتبقى فيه مشكلة. بعض الناس لا يستطيع ان يتصوره. النبي عليه الصلاة والسلام لما كان بيخط خطوطا على الارض كان يقصد ان يتصور الناظر
ما يريد من المعنى وده افضل طريقة للدعوة افضل طريقة. النبي عليه الصلاة والسلام مر آآ رسم للصحابة خطا طويلا على الارض ورسم حوله خططا قصارا والصحابة كلهم ملمومين بقى بايه؟ بيتفرجوا على الرسم على الارض على التراب
ثم قال عليه الصلاة والسلام هذا صراط الله الطويل ده صلاة الله والطرق اللي حواليه المتعوجة دي قال هذه صورة الشياطين على كل صراط شيطان يدعو اليه ثم تلا قوله تعالى
وان هذا صراطي مستقيما فاتبعوه ولا تتبعوا السبل فتفرق بكم عن سبيله لما النبي صلى الله عليه وسلم يرسم على الارض بيبقى فيه نوع من التصور. النبي عليه الصلاة والسلام
رسم القصة دي على الارض اللي هو ايه؟ الحديث بتاع ابن مسعود قال هذا الانسان وهذا امله وهذا اجله محيط به. هو يشوف الرسم اهو بص بقى انا مسلته لك كده
الخط عندنا المربع دهو ها؟ هو طبعا مستطيل انا لكن هو عشان ايه من الاضلاع الاربعة دول ده اللي جوة ده البني ادم ها والمربع داهو هو ده اجله. انا كاتب الاجل الاجل الاجل اهو
الاضلاع الاربعة دول ها دول هم الاجل الخط اللي داخل بنشوف من جوة كده شف طالع رايح فين طالع برة خالص اهو ده الامل ها والخطوط القصار اللي جوة دي دي اسمها الاعراض
الاعراض اللي هي الامراض والمصايب والمشاكل والكلام ده يبقى النبي عليه الصلاة والسلام بسط عمل على المربع ده كده وقال ايه هذا الانسان وهذا اجله محيط به. هيروح فين مش هيعرف يطلفص لا هيروح لا يمين ولا شمال. اهو
مربع مقفول ما فيش فيه حتى يعني فتحة كده يقدر يهرب منها ولا حاجة اجله محيط به والخط الطويل اللي عمله ده قال وهذا امله طالع برة اجله خالص اهو
والخطوط اللي في النص دي قال هذه الاعراض ان نجا من هذا نهشه هذا وان نجا من هذا نهجه هذا وان نجا من هذا نشاه هذا الى اخره خلاص يبقى اذا الانسان اجله محيط به
اينما تكونوا يدرككم الموت ولو كنتم في بروج مشيدة خلاص ويمكن القصة يعني لبعض الناس بيحكيها على اساس انها كلام للنبي عليه الصلاة والسلام او الكلام ده لأ هي القصة وردت في معجم ابن الاعرابي وهي من
الاسرائيليات والاسناد حتى اليها مش سالك يعني انت عارف الاسرائيليات على تلات انواع في نوع آآ يحتج به وهو ما صح سندوه الى النبي عليه الصلاة والسلام ونوع لا نصدقه ولا نكذبه
وهو ما صح عن اهل الكتاب ونوع اخر ترميه ما لوش اي قيمة الذي لم يصح اصلا عن اهل الكتاب. لكن آآ بعض العلماء آآ يتسامح في ايراد بعض الاسرائيليات
التي لا تخالف شيئا من ديننا بل تمشي مع الضوابط العامة يعني ممكن حكاية من حكاية بني اسرائيل تخدم آآ معنا اية مسلا العلماء حينئذ يتسامحون في مثل في ايرادها
زي القصة دي قصة آآ عيسى ابن مريم والجماعة والرغيف عيسى منور يعمل عليه السلام ماشي في يوم من الايام كما تقول الحكاية يعني فالمهم لقى واحد فقال له اصحى
خذني معك يا روح الله اخده معه وكان فيه آآ معهم تلات ارغفة عيسى عليه السلام ادى الرغيف له وخد هو رغيف وفاضل ايه؟ رغيف الراجل ده طمع في الرغيف. طبعا هم ماشيين
لقوا ايه؟ لقوا نهر كده قاموا ماشيين على الميه وعدوا الناحية التانية المهم فاضل الرغيف اه جعانين عايزين ناكل هات الرغيف قال رغيف ايه ما فيش رغيف قال له لأ فيه رغيف. قال له لأ ما فيش رغيف. قال له طب بحق الذي امشانا على الماء
من الذي اخذ الرغيب؟ قال له ولا عندي فكرة. ولا اعرف حاجة المهم وهم ماشيين لقوا جبل الذهب وجدوا جبل ذهب فعيسى عليه السلام قام مقسمه ايه؟ تلات تتلات وقال اما هذا الثلث
فلك وهذا الثلث فلي وها الثلث الاخر لصاحب الرغيف. قال له انا صاحب الرغيف لما جت سيرة الدهب قال له ده الرغيف معي انا بقى قال له خلاص ايه هذا فراق بيني وبينك خد الجبل كله
واحد قاعد جنب جبل دهب هيعمل به ايه المهم وهو قاعد اتنين من الجماعة اللصوص الكبار ولا جماعة قطاع الطرق لقوه كده ولقى الدهب والكلام ده طب وهيمسكوه هيقتلوه قال لهم طب تقتلوني ليه يا جماعة
طب ما نقسمه تلات تتلات وخلاص. انا خد تلته كده. قال له خلاص اتبين طيب احنا جعانين عايزين ناكل  بعتوا واحد السوق قالوا له هات لنا اكل واحنا منتظرينك الراجل وهو ماشي الولاد الزين دول طب ده الجبل ده كله بتاعي
هياخدوه مني لازاي وبدون وجه حق والكلام دهوت انا احط لهم سم فيران في الاكل ياكلوه وتوكله واخد انا الجبل تمام هو خلاص آآ الفكرة جت في دماغه هينفزها بقى
فالاتنين اللي قاعدين دول قاعدين قالوا الجدع ده ايه ايه محله من الاعراب يعني ياخد تلت الجبل ليه؟ او هو اول ما ييجي بالنبوت وندي له خبطتين على راسه يتوكل هو كمان واحنا ايه؟ نقسم الجبل نصين
خلاص هو اتفقوا على زلك. التاني حشى لهم السندوتشات سم فيران والجماعة دول وضبوا كل واحد نبوته والكلام ده المهم صاحبنا جاي اول ما استقبلوه ادوا له الخبطة المتينة خر صريعا لليدين وللفم
وبعدين قعدوا ياكلوا بقى. ما خلاص لا حد يشركهم ولا يحزنون المهم التلاتة مددوا جنب بعض ماتوا هم التلاتة فعيسى عليه السلام وهو راجع مع الحواريين ها اه لقى بقى الايه الجماعة ممددين قعدوا يقول لهم اهذه هي الدنيا وبتاع والكلام ده
فعايز اقول  الموت حق كما قال علي ابن ابي طالب ولكن يتعامل الناس معه كأنه شك شف كلمة علي ابن ابي طالب بيقول ايه؟ بيقول الموت هو اليقين الذي لا شك فيه وهو الشك الذي لا يقين فيه
فقالوا له طب ما توضح لنا العبارة دي قال هو اليقين الذي لا شك فيه لنجي جاي على الحقيقة ولكن الناس في حياتهم يتعاملون معه كأنه شك لا يقين فيه
لما تبص للي بيبني وعنده امال وعامل الخطة الخمسية وعامل خطة عشر سنوات قدام والكلام دهوت ها وقل له والله السنة الجاية ازا انت ما اتعدلت لا حرفدك وحيموت الليلة. يعني هو بيقول له السنة الجاية والكلام ده
تمام ورافعين على بعض قضايا في المحاكم واقول له بعد خمس سنين هاخد المش عارف ايه والكلام ده وهو ميت برضو يعني الذي يتكلم في سنوات طويلة قادمة وسافعل وسافعل وسافعل
ده كانه لن يموت كانه لن يموت. انا والله باقول لاخواني احيانا بقول لهم انا لما باجي القاهرة ويمشي في شارع القاهرة انسى ان في حاجة اسمها موت لا يمكن حد يدخل في شوارع المدن الكبرى مش القاهرة لوحدها يعني. المدن الكبرى في العالم كله ويجري في وسط الناس اللي بتجري كده ويمكن
تصور انه سيموت. مش يتصور يمكن ان يتذكر انه سيموت مسألة مسألة بعيدة. كل الشواهد تبعد هذا المعنى عن العقل وهو كأنه الشك الذي لا يقين فيه كما قال آآ علي ابن ابي طالب رضي الله عنه
يبقى الانسان اجله محيط به هيموت هيموت طيب في رحلة في رحلة حياته دي كلها له امال اماله كما رأيتم على اللوحة اطول عدة الاجل عدت الاجل طيب هل الامل وحش
سيء يعني يعني مطلوب مننا بقى نعيش نندب حزنا مسلا وما نشتغلش واللي عنده مصنع يقفله واللي بيبني برج يبطل واللي بيزرع ارض ما يزرعهاش. هو ده المطلوب؟ لا مش هو ده المطلوب
يبقى انا عندي عندنا عندنا بقى امل مذموم وامل محمود زي مسلا عندنا حسد مذموم وحسد محمود عندنا يأس مذموم ويأس محمود احنا بنتكلم دلوقتي عن الامل الذي يصد عن الاخرين. ولزلك البخاري شف من فطنة البخاري عشان لما قال باب في الامل وطوله. طب ما الامل ده زي ما قلت لكم فيه محمود
وفي مذموم طب عشان يبين لك مراده اتى باثر علي ابن ابي طالب ها قال ان الدنيا لها بنون والاخرة لها بنون فكونوا من ابناء الاخرة. ادي الامل المحمود ولا تكونوا من ابناء الدنيا هو ده الامل المذموم
الامل المذموم ان تعمل لدنياك فقط اليأس المذموم انك انت تيأس من رحمة الله لكن اليأس المحمود انك انت تيأس مما في ايدي الناس في حديث ابي ايوب عند ابن ماجة ولكن آآ يعني اسناده ضعيف او ضعيف جدا
آآ فيه ان النبي صلى الله عليه وسلم لما جاءه رجل قال اوصني قال صل صلاة مودع وآآ عليك من الاياس مما في ايدي الناس. الحديس وان كان ضعيفا جدا
من جهة صناديق لكن اجمع العلماء على صحة معناه ليه؟ لان اليأس مما في ايدي الناس هو الغنى الكامل انت فقير ما احتجت الى درهم وان كنت من اصحاب الملايين
هو ده تعريف الفقر الصحيح الفقر يساوي الحاجة طول ما انت مش محتاج انت لست فقيرا عشان كده سفيان الثوري كان كان بيقول اذا استطعت ان تأكل ان تعيش بالخبز والملح
لم يستعبدك احد لم يستعبدك احد ليه؟ لماذا يستعبد المرء قام امله طموحه عايز دي وعايز دي وعايز دي ما يقدرش يحقق لا دي ولا دي ولا دي الا اذا استعان بالناس. ممكن تريق ماء وجهك عند بعض الناس
بس عشان تاخد جزء مما تريد فاليأس هنا يأس محمود ان تيأس مما في ايدي الناس هو ده المطلوب لكن اليأس الاخر هو ده اليأس المذموم اللي زي مسلا الرجل الذي يأس
حديث رواه حذيفة ابن اليمان ورواه اه اه عقبة ابن عامر ورواه ابو مسعود البدري وجماعة من اصحاب النبي عليه الصلاة والسلام وهذه من الاسرائيليات الصحيحة رجل اه كبرت به السن
وبعدين كان اه يعني اه اه مجرم كان مجرما بيعمل ايه المجرم ده كان يسرق اكفان الموتى يدخله الميت القبر الجماعة اللي يروحوا يقوم فاتح القبر وواخد الكفن بتاعه وسايبه عريان
فطبعا ده هذا جرم عظيم لان الموت الموت اعظم مذكر اذا لم يؤثر الموت في العبد يبقى مات فعلا عشان كده بعض الاخوات آآ اللي بيغسلوا الموتى على طول قلوبهم تقسو مع الايام
يعني اي اخت او اي اخ يعني بس المسألة دي انا شايف انها يعني شوية فاشية في الاخوات من مدة آآ من سنتين تلاتة اربعة الاقي دايما يسألوني عن ايه؟ عن مسائل تغسيل للموت وحاجات زي كده
تقوم الاخت اللي بتغسل دي تقول لواحدة تانية تعالي علشان ايه عشان تحضري غسل ميتة عشان قلبك ايه يعني يحيا وكده طيب الاخت اللي بتغسل ديت هل الجسة الاولى اللي هي غسلتها زي الجسة رقم اربعين
ولا خمسين لأ قلبها قسى بقت الاول لما شافت البني ادمة وهي ميتة اترعبت ما عرفتش تنام يوم واتنين وتلاتة واربعة والكلام ده وبعدين بدأت تتعود واصلها يعني سواب وهناخد اجر ومش عارف ايه والكلام ده
انا لا انازع في هذا لكن في الاخر بقت بتقلب الميتة وتقلبها وتجيب دراعها وهاتي مش عارف ايه وشدي شعورها واعملي رصة واعملي مش عارف ايه عادي خالص كما لو كانت الميتة كوباية ولا
اي حاجة طيب ده النهاردة اذا فقدت اذا فقدت التذكر بكثرة رؤية الموتى ما عادش بعد الموت مذكر ما عدش بعد الموت مزكر فاعظم مزكر هو الموت فلما يكون البني ادم ده يقوم داخل القبر
عادي خالص بيخلعوا الكفن وياخدوا المهم الراجل ده كبر في السن وادرك جرمه الكبير جدا. المهم لم ولاده والحديث ده في الصحيحين آآ قال اي اي بني كيف كنت لكم
قالوا كنت خير اب قال لهم بصوا بقى انا فعلت في حياتي آآ يعني ذنبا كبيرا جدا اوصله الى اليأس من رحمة الله اليأس من النجاة اللفظ وايس من النجاة
ايس ويا اساه الاتنين باب واحد يعني فقال لهم لان قدر الله علي ليعذبني عذابا لا يعذبه احدا من العالمين طب نعمل ايه يا ابونا قال بصوا اول ما اموت تولعوا في
تحرقوني يخلوني شوية تراب ما فيش عضماية تفضل على حالها. كل شوية تراب كده وبعدين تنتظر حتى اذا جاء يوم ريح الريح فيها شديدة طيروا بقى جزء من التراب بتاعي ده في الريح
ولخبطوا جزء كده في التراب والجزء التالت ارموه في البحر طب انت عايز ايه من ورا القصة دي؟ قال ربنا لو لو قدر يجيبني يحييني مرة اخرى ده يبقى سيعذبني عذابا لا يعذب احد من علي
طبعا الابناء عملوا الوصية بتاعته وولعوا فيه حتى صار رمادا وزي ما وصاهم بالضبط فقال الله عز وجل له كن فاستوى بشرا قال عبدي ما حملك على ان فعلت ذلك
قال خشيتك قال اما قد خشيتني فقد غفرت لك ده يأس كان ممكن لولا ان حديث النبي عليه الصلاة والسلام سلام والذي اعلمنا بهذا احنا كنا طبقنا عليه ظاهر الاية
ها لما قال يعقوب عليه السلام لبنيه يا بني اذهبوا فتحسسوا من يوسف واخيه ولا تيأسوا من روح الله انه لا ييأس من روح الله الا القوم الكافرون. ليه بيبقى كافر بقى
لانه كما في الصحيحين من حديث ابي هريرة رضي الله عنه قال عليه الصلاة والسلام خلق الله خلق الله الرحمة يوم خلقها مائة رحمة فانزل على الارض جزءا واحدا يتراحم منه الخلائق
شوف ساعات انت رحمتك لانسان قلبك بيتقطع وفي ناس بتموت من كثرة الرحمة والشفقة على بعض المبتلين من يوم ما ربنا سبحانه وتعالى خلق ادم الى ان تقوم الساعة شوف المليارات دي
وشف الرحمات اللي مالية القلوب بجزء واحد تفضل تسعة وتسعون جزءا من الرحمة يقول عليه الصلاة والسلام فلو يعلم الكافر ما عند الله من الرحمة لم ييأس احد من الجنة
او من المغفرة ولو يعلم الكافر ولو يعلم المؤمن ما عند الله من عذاب لم يطمع احد في جنته تسعة تسعة وتسعون رحمة لما بني ادم يطلع من الرحمة دي كلها
وذنبك مهما عظم شيء ورحمة الله وسعت كل شيء فليتصور ان ذنبه استوعب رحمة الله كلها هذا قانط خارج من الملة انه لا ييأس من روح الله الا القوم الكافرون
يبقى انا عندي اليأس المذموم هو اليأس الذي ان ركبته فقدت حياتك اما ان تفقدها وانت حي بان خلاص يأس تماما فيفعل كل منكر آآ يخطر على باله او انه ينتحر
زي ما كثير واغلب اللي بينتحروا بيكونوا داخلين في مرحلة اليأس انه ينتحر ها يا اما يبقى مجرم يا اما يتخلص من حياته لأ اليأس ده هو اليأس المنهي عنه
لكن اليأس المحمود الا تطمع فيما عند احد الاياس مما في ايدي الناس الامل المحمود هو الامل الذي يوصلك الى الاخرة يعني مثلا عليه السلام آآ كما في الصحيحين من حديث ابي هريرة
كان معه جبريل عليه السلام فقال سليمان وكانا متزوجا بمائة امرأة قال لاطوفن الليلة على مائة امرأة تلد كل واحد كل واحدة منهن فارسا يقاتل في سبيل الله فقال له الملك
قل ان شاء الله فنسي ان يقولها فلم تحمل منهن امرأة الا واحدة ولدت نصف انسان نصف انسان فقط نصف انسان النبي عليه الصلاة والسلام بيقول ايه بقى يقول والذي نفسي بيده
لو استثنى لو قال ان شاء الله لا ان لا ولدت كل امرأة منهن فارسا تقاتل في سبيل الله وكانت دركا لحاجته. وكان دركا لحاجة اي كان سيدرك حاجته اذا قال ان شاء الله واستثنى
فالنهاردة لما يأتي اي واحد فينا يقول انني اه ساتزوج ان شاء الله بقصد ان يخرج من صلبي من يقف لدين الله عز وجل سواء كان مجاهدا او كان اماما مثلا او كان عالما
عنده النية دي لو نوى هذا هذا الامل هو ده الامل المحمود العالم عندما يصنف الكتب بقصد ان ينفع الناس. ما هو العالم لو اشتغل بالامل ان خلاص آآ الامل آآ مذموم والمش عارف ايه. ما صنف عالم كتابا
ابدا ممكن العالم يغيب في الكتاب عدة سنوات يعني الحافظ ابن حجر العسقلاني شرح كتاب فتح الباري طبعا صحيح البخاري في كتابه المسمى بفتح الباري شرح صحيح البخاري هذا الكتاب
لا يوجد على بسيط الارض فيما يتعلق بالبخاري مثل هذا الكتاب الكتاب ده طبع في المطبعة السلفية قديما تلتاشر مجلدا ومجلد مقدمة اللي اسمها هدي الساري آآ مقدمة فتح الباري
هدي الساري دي اللي هي مفتاح البخاري الحافظ ابن حجر غاب خمس سنوات يألف فيها اما فتح الباري الحافظ ابن حجر جواب خمسة وعشرين سنة يألف في الكتاب ده ربع قرن من الزمان
يؤلف في هذا الكتاب تخيل بقى لو انا خلاص هموت وما فيش فايدة ومش عارف ايه والكلام دوت. لأ ما فيش حد يعمل حاجة طب ده انا اقول لك حاجة لا هنزل بك اوي بقى واضرب المثل بنفسي
لما كنت في في في عز شبابي كان عندي نشاط وحيوية وجلد وكان كل يوم تقريبا درس من الدروس ولفينا مصر كلها ما عدا الصعيد وجه بحري كله لفيناه كان كل يوم محاضرة نروح محاضرة مسلا في طنطا نروح محاضرة في المنصورة في المنصورة في بورسعيد في الاسماعيلية في السويس في آآ
كفر الدوار في اسكندرية ما خلناش مكان الا ما رحناه كل يوم محاضرة وخطبة جمعة. يبقى في عندك سبع يعني ايه سبع آآ محاضرات في الاسبوع ومع هذا كنت بألف
الف كتب وبتاع طق في دماغي كده ان انا اخرج كتاب اسمه جمع الجوامع للسيوطي السيوطي عمل كتاب جمع الجوامع قسمين. قسم الاقوال قسم الافعال قسم الاقوال ده قسم مسلا آآ يعني مجمع البحوس الاسلامية عندنا في مصر بقى له خمسة وتلاتين سنة بينزل فيه
الكتاب دهوت بالشغل اللي انا شايفه في المجمع والكلام ده انا لوحدي كده اخلصه في سنة قسم الاقوال خلاص؟ يبدو ان كان في تراخي ما كانش في ميزانية ما كانش فيه اي حاجة المهم
ودخلوا في قسم الافعال بقى لهم مدة يعني قسم الاقوال تلاتين الف حديثا وقسم الافعال تلاتين الف حديثا طبعا تلاتين الف حديس صحيح وضعيف وحسن وضعيف وموضوع ومنكر وباطل. لم كل حاجة
آآ تنسب الى النبي صلى الله عليه وسلم بما وقع تحت طاقته هو انا خطر ببالي بقى اشتغل القسم الاولاني قسم الايه؟ قسم الاقوال. تلاتين الف فقلت لو كل حديس
اخد ورقة وش وضهر تخريجا فقط يبقى انا محتاج تلاتين الف ورقة قمت مجلد مائة مجلد كل مجلد تلتميت ورقة يعني لو طبع يطلع ستميت صفحة المجلد الواحد وبعدين ده ميت مجلد
وابتديت اشتغل على التراخي يعني حرف الالف لوحده الاحاديس اللي بدأت بحرف الالف تمانية وعشرين مجلدا حرف الالف وانا بقى عمال اشتغل ومش عارف ايه وبتاع خلصت حرف الالف والا قليلا وعملت نوتب في الحروف الباقية
ساعات كده دلوقتي وانا قاعد ابص على المجلدات المية اقول يا سلام ياه املي كان طويل اوي ده ده عايز عمر نوح لان انا عندي برضو مجلدات ومصنفات اخرى وبتاع طويلة اقل مصنف تلات مجلدات
واكبر مصنف ميت مجلد اللي انا بتكلم بكلمكم عنه ده  اضطريت اعمل ايه لما الدنيا بقى يعني آآ آآ يعني اتفتحت خالص وما فيش لا وقت ولا الكلام ده. بعض المصنفات ابتديت اتركها
مع ان انا كنت عملت مسلا مجلد او اتنين او تلاتة في الكتاب. قلت خلاص انا اللي اقدر اعمله دلوقتي ان مد الله في العمر ان اللي انا اشتغلته اتبعه
ناقص ناقص اعمل ايه الزروف ما ما اتاحت هذا. لكن شف الامل وداخل مسلا في حوالي عشرة خمستاشر مشروع كل مشروع عملاق عايز مسلا لجنة عشان يشتغلوه وكان بفضل الله سبحانه وتعالى عندي انذاك من الجلد والصبر على الكتاب
آآ شيئا كبيرا. اه ممكن انام ساعتين تلاتة فقط. واه لولا ما اقومش الا للصلوات بس. احيانا كنت اكل وانا على المكتب. احيانا كنت انسى ان انا جعان  واشتغل اشتغل ساعات اربعتاشر ساعة خمستاشر ساعة ستاشر ساعة اشتغل فعلا قاعد على المكتب. ليه؟ عندي حب
حاجة بحبها حاجة اقصد ان اتقرب بها الى ربي سبحانه وتعالى. ان اختم بها امتي فكنت قاعد بحب الحاجة دي فانا كل ما ابص لمشروعات الكبيرة دي اتزكر حديث ابن مسعود. قال هذا الانسان اجله احاط به او قد احاط به. وهذا امله. شف الامل
يعني انا لو حبيت مسلا انفز اللي في دماغي ايام شبابي قد احتاج الى مية وخمسين سنة او متين سنة مع الجلد والصبر مش كل ما يرتفع بك السن كل ما تضعف والكلام ده لأ
عايز متين سنة او مية وخمسين سنة واحد شباب مية في المية ده الامل المحمود ليه ازا ازا قصدت ونسأل الله عز وجل ان يخلص نيتنا. اذا اي انسان يعني عمل عملا قصد به وجه الله
سبحانه وتعالى هو ده الامل المحمود الذي يؤجر العبد به انما الامن للمذموم ان يكون منتهى املك وانتهى عملك ان يكون للدنيا فقط هو ده اللي قصده الامام البخاري رحمة الله عليه. والحديث له بقية
قليلة مش هطول فيها ان شاء الله لكن في الحلقة القادمة بازن الله ان ابقاني الله عز وجل ولقيتكم مرة اخرى آآ هكمل طرح الحديث عندي كم نكتة كده عايز اقولهم
هذا الحديث آآ وتتمة الحلقة ان شاء الله آآ هعملها في حاجة آآ جديدة ولكنها مرغوبة بشدة وانا الحقيقة كنت عايز اعمل لها برنامج لوحده بس لم اجد يعني عندي من الفراغ ولا من الوقت ولا من الجهد ان انا ممكن اخصص برنامج لحاجة زي كده
وهي الاحاديث الضعيفة والموضوعة التي تدور على السنة الناس لا سيما الخطباء في المساجد لا سيما خطباء في المساجد. انا شفت امس في قناة الناس هنا بعض في في بعض البرامج
بعض الاخوة وهو بيتكلم ان في ازن طائر آآ طلب من ربنا سبحانه وتعالى انه يلف حوالين العرش آآ مش عارف لفة ولا حاجة اداله سبعين الف جناح في سبعين الف مش عارف ايه في ايه في ايه في ايه الكلام ده هو الحديث القصة معروفة يعني المهم تعب خالص خالص ومش عارف
طب كم سنة سنوات طويلة جدا ولقى نفسه في الاخر كأنه مشي شبر واحد ها يعني قال له لأ بيسأل ربنا سبحانه وتعالى قال له ده انت محتاج مش العمر ده محتاج اضعاف او عشر تلاف حوالين ساق العرش بس
مش تلف حوالين العرش. طبعا هذا باطل هذا باطل معروف يعني. وده بيرد انا بسمع مش على قناة الناس بس على القنوات الفضائية عموما. بسمع كثير من آآ الاحاديث الضعيفة والموضوعة
يولي منكرا. انا هحاول بقى ان انا اجيب اشهر الاحاديث التي تتردد على السنة الناس اديك الدرجة بتاعتها اقول لك الحز ده باطل ولا موضوع ولا منكر؟ وحابين لك الفرق بين الالفاز ديت. احسن في بعض الناس قد يتصور ان دي بس لمجرد ايه؟ ان احنا يعني
انك ما تملش. لأ لما اقول موضوع غير باطل. لما اقول منكر غير شاذ. ها؟ لما اقول ضعيف غير مسلا ضعيف جدا او واهي او ما العلماء العلماء الحديث لهم
اصطلاحات في المسألة دي فانا اقول لك الحديث مسلا الحديث الفلاني باطل منكر موضوع ضعيف زي المؤمن كيس فطن. مسلا كثير من الناس يقولوه وهذا حديث مكذوب على النبي عليه الصلاة والسلام
انا هقول لك من اخرج الحديث تليه في الكتاب الفلاني وهقول لك علته وطبعا في  في اسناء زلك ربما تطرقنا الى بعض قواعد علم الحديث. طبعا انا احرص تماما على اني ما ادخلش في علم الحديس
لان انا بنسى نفسي من محبتي لهذا العلم. ساعات اقوم ناسي نفسي كده وشارد وداخل في الايه؟ وداخل في القصة لا انا هحاول افرمل نفسي بقدر المستطاع ان انا ما اتكلمش في الحديث
في المصطلحات كثيرا. لكن هحاول اديك الايه القاعدة. القاعدة التي تخدم هذا الحديث فقط ليه؟ لان ده هيتكرر معنا على حسب ما يعني آآ يوفق الله سبحانه وتعالى ممكن نذكر عشر احاديس خمستاشر حديس عشرين حديث وكما قلت لكم ساحرص ان شاء الله تبارك وتعالى على ان
اذكر الاحاديث الاكثر شهرة والاكثر دورانا بين الناس حتى لا يتورط احد في الكذب على النبي صلى الله عليه وسلم وهو لا يشعر. اسأل الله تبارك وتعالى ان ينفعنا بما علمنا
وان يعلمنا ما جهلنا وان يجعل ما قلته لكم زادا الى حسن المصير اليه وعتادا الى يمن القدوم عليه. انه بكل جميل كفيل. وهو حسبنا ونعم الوكيل وصلى الله وسلم وبارك على نبينا محمد. والحمد لله رب العالمين
